Korfbal

Korfbal (po holandsky korf znamená kôš, bal lopta) je loptový kolektívny šport, v ktorom spolu nastupujú spoločne muži aj ženy. Ide o málo kontaktný komplexný šport s viac ako storočnou tradíciou. Hrá sa na ihrisku obdĺžnikového tvaru, veľkosti 40 x , rozdelenom na 2 polovice. Účelom hry je podobne ako v basketbale hodiť loptu do koša, ktorý stojí na tyčovom stojane vo vnútri každej z hracích polovíc a je vysoký  bez odrazovej dosky. Hrací čas je 2 x 30 minút. Každý tím tvoria 4 muži a 4 ženy. Hrá sa v hale, na tráve, na piesku, rekreačne dokonca aj vo vode. Lopty sú podobné futbalovým, ale sú ľahšie.

Celkove je v 60 krajinách po celom svete (2011) registrovaných cca 250 000 hráčov. Najviac (100 000) je ich samozrejme v Holandsku, kde korfbal vznikol a Belgicku (7 000). Na Slovensku je korfbal menšinový šport so základňou cca 50 hráčov v 2 kluboch. Svetový korfbal riadi Medzinárodná korfbalová federácia (IKF), ktorá v tomto športe tiež organizuje majstrovstvá sveta.

Pravidlá 
S loptou môže hráč urobiť len dva kroky, dribling nie je povolený. Nesmie sa strieľať, pokiaľ je obranca na vzdialenosť ruky. Je zakázané brať súperovi loptu z ruky, musí byť chytená, keď je vo vzduchu. Je zakázané hrať nohami, behať s loptou a samozrejme faulovať. Jedna polovica tímu plní na začiatku hry obrannú rolu. Po každých dvoch vstrelených košoch si hráči role vymenia. A podstatné pravidlo je, že muž smie brániť iba muža, žena iba ženu.

Iné projekty

Externé odkazy 
 Oficiálna stránka IKF 
 Oficiálna stránka Slovenskej asociácie korfbalu

Zdroj 

 
Kolektívne športy
Loptové hry
Halové športy